ป.ป.ช.ระบุกรณีนาฬิกาหรูข้อมูลยังไม่ครบ สั่งสอบเพิ่ม – หนังสือพิมพ์ เสียงใต้ รายวัน
ข่าวการเมือง » ป.ป.ช.ระบุกรณีนาฬิกาหรูข้อมูลยังไม่ครบ สั่งสอบเพิ่ม
นายวรวิทย์ สุขบุญ เลขาธิการคณะกรรมการป้องกันและปราบปรามการทุจริตแห่งชาติ(ป.ป.ช.) แถลงว่า ที่ประชุมคณะกรรมการป.ป.ช.วันที่ 29 มี.ค. ได้รับรายงานผลการตรวจสอบเบื้องต้น กรณีพล.อ.ประวิตร วงษ์สุวรรณ รองนายกรัฐมนตรี ฝ่ายคความมั่นคงและรัฐมนตรีว่าการกระทรวงกลาโหม แต่ไม่แจ้งเรื่องนาฬิกาในบัญชีแสดงรายการทรัพย์สินและหนี้สินที่ยื่นต่อคณะกรรมการป.ป.ช. ซึ่งพล.อ.ประวิตรได้ชี้แจงข้อเท็จจริงจำนวน 4 ครั้ง ทั้งหมดยืมมาจากเพื่อนเพียงคนเดียว และเพื่อนเสียชีวิตไปแล้ว ส่วนประเด็นแหวนเพชรได้ข้อยุติแล้ว ได้รับการชี้แจงว่าเป็นของบิดา ที่มารดาเก็บไว้และมอบให้พล.อ.ประวิตร
ผู้สื่อข่าวรายงานว่า การประชุมครั้งนี้ พล.ต.อ.วัชรพล ประสารราชกิจ ประธานป.ป.ช.ได้ขอถอนตัวจากการร่วมประชุม เพื่อป้องกันข้อครหาว่ามีส่วนได้ส่วนเสียกับมติของป.ป.ช.